b'\n_START_ARTICLE_\nGunaras Kakaras\n_START_SECTION_\nBiografija\n_START_PARAGRAPH_\n1946\xe2\x80\x931957\xc2\xa0m. mok\xc4\x97si Pabir\xc5\xbe\xc4\x97s pradin\xc4\x97je ir vidurin\xc4\x97je mokyklose. 1957\xe2\x80\x931962\xc2\xa0m. studijavo Vilniaus universiteto Fizikos fakultete. 1961\xe2\x80\x931962\xc2\xa0m. LSSR MA Fizikos ir matematikos instituto laborantas, 1962\xe2\x80\x931977\xc2\xa0m. mokslo darbuotojas. 1969\xc2\xa0m. fizikos ir matematikos moksl\xc5\xb3 kandidatas. 1973\xe2\x80\x931976\xc2\xa0m. Vilniaus planetariumo mokslin\xc4\x97s metodin\xc4\x97s tarybos pirmininkas. 1976\xe2\x80\x931983\xc2\xa0m. Lietuvos astronom\xc5\xb3 draugijos pirmininkas. 1977\xe2\x80\x931990\xc2\xa0m. Fizikos instituto vyr. mokslo darbuotojas. _NEWLINE_1988 m. Lietuvos Persitvarkymo S\xc4\x85j\xc5\xabd\xc5\xbeio Seimo narys. 1989\xe2\x80\x931990 m. SSRS AT liaudies deputatas. 1990\xc2\xa0m. kartu su Libertu Klimka \xc4\xafsteig\xc4\x97 Etnokosmologijos muziej\xc5\xb3 (nuo 1995\xc2\xa0m. Lietuvos etnokosmologijos muziejus), muziejaus direktorius. Moksliniai darbai siejami su \xc5\xbevaig\xc5\xbed\xc5\xbei\xc5\xb3 fotometrija, astronomijos mokslo populiarinimu.'